ଶିଵ ମାନସ ପୂଜ

ରତ୍ନୈଃ କଲ୍ପିତମାସନଂ ହିମଜଲୈଃ ସ୍ନାନଂ ଚ ଦିଵ୍ୟାମ୍ବରଂ
ନାନାରତ୍ନ ଵିଭୂଷିତଂ ମୃଗମଦା ମୋଦାଙ୍କିତଂ ଚନ୍ଦନମ |
ଜାତୀ ଚଂପକ ବିଲ୍ଵପତ୍ର ରଚିତଂ ପୁଷ୍ପଂ ଚ ଧୂପଂ ତଥା
ଦୀପଂ ଦେଵ ଦୟାନିଧେ ପଶୁପତେ ହୃତ୍କଲ୍ପିତଂ ଗୃହ୍ୟତାମ || 1 ||

ସୌଵର୍ଣେ ନଵରତ୍ନଖଣ୍ଡ ରଚିତେ ପାତ୍ରେ ଘୃତଂ ପାୟସଂ
ଭକ୍ଷ୍ୟଂ ପଞ୍ଚଵିଧଂ ପୟୋଦଧିୟୁତଂ ରମ୍ଭାଫଲଂ ପାନକମ |
ଶାକାନାମୟୁତଂ ଜଲଂ ରୁଚିକରଂ କର୍ପୂର ଖଂଡୋଜ୍ଜ୍ଚଲଂ
ତାମ୍ବୂଲଂ ମନସା ମୟା ଵିରଚିତଂ ଭକ୍ତ୍ୟା ପ୍ରଭୋ ସ୍ଵୀକୁରୁ || 2 ||

ଛତ୍ରଂ ଚାମରୟୋର୍ୟୁଗଂ ଵ୍ୟଜନକଂ ଚାଦର୍ଶକଂ ନିର୍ମଲଂ
ଵୀଣା ଭେରି ମୃଦଙ୍ଗ କାହଲକଲା ଗୀତଂ ଚ ନୃତ୍ୟଂ ତଥା |
ସାଷ୍ଟାଙ୍ଗଂ ପ୍ରଣତିଃ ସ୍ତୁତି-ର୍ବହୁଵିଧା-ହ୍ୟେତତ-ସମସ୍ତଂ ମୟା
ସଙ୍କଲ୍ପେନ ସମର୍ପିତଂ ତଵ ଵିଭୋ ପୂଜାଂ ଗୃହାଣ ପ୍ରଭୋ || 3 ||

ଆତ୍ମା ତ୍ଵଂ ଗିରିଜା ମତିଃ ସହଚରାଃ ପ୍ରାଣାଃ ଶରୀରଂ ଗୃହଂ
ପୂଜା ତେ ଵିଷୟୋପଭୋଗ-ରଚନା ନିଦ୍ରା ସମାଧିସ୍ଥିତିଃ |
ସଞ୍ଚାରଃ ପଦୟୋଃ ପ୍ରଦକ୍ଷିଣଵିଧିଃ ସ୍ତୋତ୍ରାଣି ସର୍ଵା ଗିରୋ
ୟଦ୍ୟତ୍କର୍ମ କରୋମି ତତ୍ତଦଖିଲଂ ଶଂଭୋ ତଵାରାଧନମ || 4 ||

କର ଚରଣ କୃତଂ ଵାକ୍କାୟଜଂ କର୍ମଜଂ ଵା
ଶ୍ରଵଣ ନୟନଜଂ ଵା ମାନସଂ ଵାପରାଧମ |
ଵିହିତମଵିହିତଂ ଵା ସର୍ଵମେତତ-କ୍ଷମସ୍ଵ
ଜୟ ଜୟ କରୁଣାବ୍ଧେ ଶ୍ରୀ ମହାଦେଵ ଶଂଭୋ || 5 ||

Web Url: http://www.vignanam.org/veda/shiva-manasa-puja-oriya.html